**ШЕШІМ**

**ҚАЗАҚСТАН РЕСПУБЛИКАСЫ АТЫНАН**

« » қаңтар 2015 жыл Қызылорда қаласы

Қызылорда қалалық соты құрамында судья Ж. төрағалық етуімен, хатшылықта Е. болып, талапкер өкілі-адвокаты Г.ның, жауапкер Х.-ның қатысуларымен өзінің ашық сот мәжілісінде талапкер Б.-тің және талапкердің өкілі С.-ның жауапкерлер К..-ға және Б.(Д.)А.Т.-ға алимент мөлшерін азайту туралы талап арызы бойынша азаматтық ісін қарап, соттың,

**АНЫҚТАҒАНЫ:**

Талапкер Б.-тің және талапкердің өкілі С.-ның жауапкерлер К.-ға және Б.(Д.)А.Т.-ға алимент азайту туралы талап арызбен сотқа жүгінген.

Талап арызда ....2012 жылғы Қызылорда қаласының №2 сотының сот бұйрығымен жауапкер Х.К.-ның пайдасына 22.09.2010жылы туылған М.А.Е.-ын асырап бағу үшін барлық табысынан ай сайын 25 пайыз алимент төлеп отырғанын, ал ......06.2014 жылғы Алматы қаласы, Әуезов ауданының №2 қалалық сотының сот бұйрығына сай жауапкер А.пайдасына кәмелет жасқа толмаған .......12.2013 жылы туылған Б. асырап бағу үшін оның барлық табысынан 25 пайызын ай сайын өндірілетінін, алиментті үзбей төлеп жатқанын, сол себепті қазіргі таңда өзінің айлығынан екі жауапкердің пайдасына екі бала үшін 50 пайыз ұсталып отырғанын айтып, Неке және отбасы туралы кодекстің 139 бабының 1-2 бөліктеріне сай екі балаға барлық табыстың 3/1 бөлігі өндірілуін көрсетіп, отбасылық жағдайының өзгеруіне байланысты соттан екі жауапкерлердің пайдасына төленетін алимент мөлшерін 50 пайыздан 33 пайызға азайтуды сұраған.

Сот мәжілісінде талапкер өкілі-адвокаты Г. талапкердің және өзінің талап арызын қолдайтынын және екі жауапкердегі барлығы 2 балаға теңдей етіп, соттан әр қайсысын асырап бағу үшін 16,5 пайыздан белгілеп, алимент мөлшерін барлығы 50 пайыздан 33 пайызға төмендетуді, қазіргі таңда екінші әйелі А.. мен Алматы қаласында бірге тұратынын заңды некеде екенін, өздерінің баспаналарының жоқтығын, екінші отбасы құрып, балалы болып және А.. бала күтімімен декреттік демалыста болған соң, ақшаның жетіспейтіндігін көрсетіп, соттан талап арызды қанағаттандыруды сұрады.

Жауапкер Х. талап арызды мойындайтынын сотқа айтып, сондай ақ, қазіргі таңда қызының 4 жасқа келгенін өзі АО ДБ «Альфа Банкте» жұмыс жасайтынын, талапкер оның пайдасына сот бұйрығы шыққан уақыттан бері төлеп келе жатқанын, талапкермен заңды түрде ажырасқанын, қызымен бірге өзінің ата- анасының үйінде тұратынын, алып отырған алимент мөлшерін 16,5 пайызға төмендетуге қарсы емес екенін айтып көрсетіп және талап арызды мойындайтыны жөнінде сотқа арыз берді .

Жауапкер А.-ның тегі, сот барысында қазіргі неке бойынша Б. екені анықталды, ол сотқа нотариус пен куәландырылған 13.01.2015жылғы арызымен соттан аталған істі оның қатысуынсыз қарауды және талап арызға қарсылығының жоқтығын, ешқандай талабының жоқтығын көрсетіп арыз берген.

Қазақстан Республикасы 187-бабы 5-бөлігіне сай тараптар соттан істі олардың қатысуынсыз қарау және оларға шешімнің көшірмесін жіберу туралы жазбаша өтінуге құқылы. Егер бұл істің мән-жайлары бойынша қажет болса, сот тараптардың сот отырысына қатысуын міндетті деп тани алады.

Сот жауапкер А.Б.-ның (Д.-ның) арыз бергеніне байланысты оның қатысуынсыз істі қарауға болады деп қорытады.

Сот іс материалдарын зерттеп, жауапкердің, талапкер өкілінің жауаптарын тыңдап, сот төмендегі негіздермен талап арыз қанағаттандыруға жатады деп табады.

Қазақстан Республикасы АІЖК-нің 218-бабы 2-бөлігіне сай сот шешімді сот отырысында зерттелген дәлелдемелерге ғана негіздейді.

Қазақстан Республикасы АІЖК-нің 219-бабы 2 -бөлігіне сай сот істі талапкер мәлімдеген талап қоюлардың шеңберінде шешеді.

Қазақстан Республикасы АІЖК-нің 49- бабы 1-бөлігіне талапкер талап қоюдың негізін немесе нысанасын өзгертуге, талап қою талаптарының мөлшерін ұлғайтуға немесе азайтуға немесе талап қоюдан бас тартуға құқылы. Талап қоюдың негізін немесе нысанасын өзгерту, талап қою талаптарының мөлшерін ұлғайту немесе азайту істі мәні бойынша қарау аяқталғанға дейін жазбаша арыз беру арқылы жүргізіледі. Талап қоюдан бас тартуға бірінші сатыдағы сот шешім қабылдағанға дейін жазбаша арыз беру арқылы жол беріледі. Жауапкер талап қоюды мойындауға құқылы, бұл жөнінде одан қолхат алынады.

Қазақстан Республикасы АІЖК-нің 193-бабы 4-бөлігіне сай жауапкер талап қоюды мойындағанда және оны қабылдаған кезде сот мәлімденген талаптарды қанағаттандыру туралы шешім шығарады.

Қазақстан Республикасы «Неке(ерлі- зайыптылық) және отбасы туралы кодексінің 139-бабы 1,2 бөліктеріне сай алимент төлеу туралы келісім болмаған кезде сот кәмелетке толмаған балаларға олардың ата-аналарынан алиментті ай сайын мынадай мөлшерде: бір балаға - ата-анасы табысының және (немесе) өзге де кірісінің - төрттен бір бөлігін; екі балаға - үштен бір бөлігін; үш және одан да көп балаға тең жартысын өндіріп алады.  
 Бұл үлестердің мөлшерін сот тараптардың материалдық немесе отбасылық жағдайларын және назар аударарлық өзге де мән-жайларды ескере отырып, кемітуі немесе көбейтуі мүмкін.

Қазақстан Республикасы Неке (ерлі- зайыптылық) және отбасы туралы кодексінің 175-бабы 1-бөлігіде егер алимент төлеу туралы келісім болмаған кезде алимент мөлшері сот тәртібімен белгіленгеннен кейін тараптардың бірінің материалдық немесе отбасылық жағдайы өзгерсе, сот кез келген тараптың талап етуі бойынша белгіленген алимент мөлшерін өзгертуге немесе алимент төлеуге міндетті адамды оны төлеуден босатуға құқылы. Алимент мөлшері өзгертілген немесе оны төлеуден босатылған кезде сот тараптардың назар аударарлық өзге де мүддесін ескеруге құқылы.

Іс құжаттарына тіркелген 31.12. 2014 жылғы КГП «Метрополитеннің» берген анықтамасынан, талапкердің жалақысынан жауапкер Х.пайдасына алимент 25 пайыздан өндіріліп келетінін және жауапкер А. (Д.-ның) пайдасына 25 пайыз алимент ұсталып отырғанын көрсеткені жөнінде анықталып тұр, 19.04.2012 жылғы және 06.2014 жылғы сот бұйрықтарымен және жауапкерлердің сотқа берген жауаптарымен талапкердің талап арызы дәлелденеді.

Сонымен қатар, сот жауапкерлердің талап арызды мойындау жөнінде арыздарын, үшінші тұлғаның құқықтарын мен мүдделерін бұзбайтындықтан қабылдайды.

Сот талапкер Е. алимент мөлшерін 50 пайыздан 33 пайызға төмендетуді талап етуі заңды және негізді деп есептейді.

Осыдан сот жақтардың материалдық, отбаслық жағдайларын, жауапкер Б талапкермен бірге тұратындықтан және соңғының жұмыссыз екенін, сондай ақ жауапкер Х.-ның айлық табысы бар екенін ескере отырып, жауапкер Х.-ның пайдасына 1 баланы асырап бағу үшін талапкердің барлық айлық табысынан 16,5 пайыз, ал А.ның (Д.) пайдасына 1 баланы асырап бағу үшін 16,5 пайыз өндіруді жөн деп табады.

Қазақстан Республикасы АІЖК-нің 102-бабы 1-бөлігінің 6-тармағына сай төлемдерді немесе берулерді азайту немесе көбейту туралы талап қоюларда - өтінуші азайтуға немесе көбейтуге үміт артатын жалпы сомамен, бірақ бір жылдан аспайтын сомамен делінген.

Талапкердің еңбек ақысы туралы ұсынылған анықтамасынан 1 жылдық айлығы 1 523 703 тенге құрайды. Талапкер талап арыз берген кезде 1 226 теңге мемлекеттік баж салығы төлеген. Алайда жоғарыдағы негізде және алимент мөлшерін 33 пайызға төмендетуді сұрап отырғандықтан, талапкерден баж салығы 3 853 теңге қосымша өндірілуге жатады.

Жоғарыда көрсетілгендердің негізінде және Қазақстан Республикасы «Неке(ерлі- зайыптылық) және отбасы» туралы кодексінің 139-бабы 1,2-бөліктерін, 175 бабыны 1-бөлігін және Қазақстан Республикасы АІЖК-нің 49-бабы 1-бөлігін, 193-бабы 4-бөлігін, 217 – 221, баптарын басшылыққа алып, сот

**ШЕШІМ ЕТТІ**:

Талапкер Б.-тің және талапкердің өкілі С.-ның жауапкерлер К.-ға және Б. (Д.) А-ға алимент азайту туралы талап арызы қанағаттандырылсын.

Жауапкер К-ның пайдасына Б-тен бір баланы асырап бағу үшін алимент мөлшерін 25 пайыздан 16,5 пайызға төмендетілсін.

Жауапкер Б.(Д.)А.Т.-ға пайдасына Б.-тен бір баланы асырап бағу үшін алимент мөлшері 25 пайыздан 16,5 пайызға төмендетілсін.

Талапкер Б-тен мемлекет пайдасына 3 853(үш мың сегіз жүз елу үш) теңге баж салығы өндірілсін.

Шешімге наразы жақтар осы сот арқылы шешім көшірмелері тапсырылған күннен бастап он бес күн ішінде Қызылорда облыстық сотына апелляциялық тәртіппен шағым беруі немесе прокурор наразылық келтіруі мүмкін.

**Төрағалық етуші судья: Ж.**